తెలంగాణలో మహిళా తహసీల్దార్ దారుణహత్య WATCH LIVE TV
క్యాచ్ మిస్.. నోరుజారిన వెస్టిండీస్ కెప్టెన్
మైదానంలో క్రమశిక్షణ తప్పి నోరుజారిన వెస్టిండీస్‌ కెప్టెన్ హోల్డర్‌ ఐసీసీ నుంచి మందలింపునకు గురయ్యాడు.
TNN | Updated:
Aug 29, 2017, 06:39PM IST
మైదానంలో క్రమశిక్షణ తప్పి నోరుజారిన వెస్టిండీస్&zwnj; కెప్టెన్ హోల్డర్&zwnj; ఐసీసీ నుంచి మందలింపునకు గురయ్యాడు. ఇంగ్లాండ్&zwnj;తో జరుగుతున్న రెండో టెస్టులో ఫీల్డర్ క్యాచ్ జారవిడచడంతో సహనం కోల్పోయిన హోల్డర్.. అతడ్ని అసభ్య పదజాలంతో దూషించాడు. దీంతో ఫీల్డ్ అంపైర్ల ఫిర్యాదు మేరకు ఐసీసీ అతడి ఖాతాలో రెండు డీమెరిట్ పాయింట్లను చేర్చి.. దూషణకి దిగినందుకు తీవ్రంగా మందలించింది.
ఇంగ్లాండ్ రెండో ఇన్నింగ్స్ ఆడుతుండగా.. 70వ ఓవర్ వేసిన హోల్డర్ బౌలింగ్&zwnj;లో బ్యాట్స్&zwnj;మెన్ డేవిడ్ మలాన్ బంతిని ప్లిక్ చేసేందుకు ప్రయత్నించాడు. అయితే.. బంతి బ్యాట్ ఎడ్జ్ తీసుకుని స్లిప్&zwnj;వైపు గాల్లోకి లేచింది. కానీ.. ఫీల్డర్ కీరన్ పొవెల్ క్యాచ్&zwnj;ని అందుకోవడంలో తడబడి బంతిని నేలపాలు చేశాడు. దీంతో సహనం కోల్పోయిన హోల్డర్ రెండు అసభ్య పదాలతో అతడ్ని దూషించాడు. వీటిని ఫీల్డ్ అంపైర్లు స్పష్టంగా వినడంతో హోల్డర్&zwnj; వాదన వినకుండానే ఐసీసీ శిక్ష ఖరారు చేసింది. సాధారణంగా ఇలా క్రమశిక్షణ తప్పితే డీమెరిట్ పాయింట్లతో పాటు కనీసం 50 శాతం మ్యాచ్ ఫీజు కోత విధిస్తారు.